Source: https://reporter.si/clanek/slovenija/zadeva-odrezana-roka-julija-adlesic-prvic-v-javnosti-roko-je-skrivala-v-zepu-foto-736671
Timestamp: 2019-11-19 10:58:06+00:00
Document Index: 725990

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Zadeva odrezana roka: Julija Adlešič prvič v javnosti, poškodovano roko je skrivala v žepu (FOTO) | Revija Reporter
Raziskali smo, od kod bi lahko na račun občine ...
Drava bo še naraščala, še vedno velja opozorilo za nevarnost poplav
Koprskega birokrata pijanega dobili za volanom, zdaj ga tepe še posnetek plesa na mizi s steklenico v roki (VIDEO)
Korupcijska afera odnesla prvega finančnika Vatikana
Zadeva odrezana roka: Julija Adlešič prvič v javnosti, poškodovano roko je skrivala v žepu (FOTO)
Reporter, STA 18. okt. 2019 15:27 1 | 4308 | Osveženo: 16:03 / 18.10.2019
Julija Adlešič - Foto: Primož Lavre
Trije vpleteni v razvpit primer domnevne zavarovalniške goljufije z odrezano roko krivde ne priznavajo. Sebastien Abramov in Tinka Huskić Colarič sta se namreč na predobravnavnem naroku izrekla za nedolžna, za Gorazda Colariča pa je sodišče zaradi odsotnosti in ugovora na obtožnico štelo, da krivde ne priznava. Na sodišče je prišla tudi Julija Adlešič, ki je poškodovano roko (to so ji prišili nazaj) skrivala v žepih plašča, o krivdi pa se še ni izrekla.
Sodnica Okrožnega sodišča v Ljubljani Vesna Podjed je za danes predvidene preobravnavne naroke razdelila v štiri dele, tako so se obtoženi o svoji krivdi izrekali ločeno z eno- ali dvournim zamikom.
Dopoldne bi moral pred sodišče najprej stopiti oče Sebastiena Abramova Gorazd Colarič, ki ga obtožnica bremeni lažnega prikazovanja škodnega dogodka, da bi drugim pridobil premoženjsko korist (zagrožena je kazen do dveh let zapora), a ga na sodišče ni bilo. Zaradi tega dejstva in pa dejstva, da je na obtožnico vložil ugovor, je sodišče danes štelo, da krivde ne priznava.
Colaričev odvetnik je sicer na sodišče podal predlog za izločitev nekaterih dokazov, med drugim zapisnika o njegovem zaslišanju v preiskavi in zapisnika z zaslišanja njegove zunajzakonske partnerke (z nekdanjo ženo Tinko Huskić Colarič sta se namreč vmes ločila), ker da nista bila na ustrezen način poučena o svojih pravicah, Colarič pa da tudi ni bil sposoben razumeti obtožb.
Obramba namreč trdi, da Colarič slabo sliši in da je duševno zaostal. Sodišču zato predlaga postavitev dveh sodnih izvedencev, ki naj podata mnenje o njegovem sluhu in o tem, ali je bil v času domnevnih kaznivih dejanj prišteven. Podan je bil tudi predlog za vrnitev krožne žage, s katero naj bi Adlešičevi odrezali roko, ker da jo Colarič potrebuje pri svojem delu.
Tožilstvo omenjenim predlogom, o katerih mora sodišče še odločiti, nasprotuje. Tožilec Sedin Kičin je povedal, da je bil sam navzoč na zaslišanjih in da sta bila tako Colarič kot njegova partnerka pravilno poučena o pravicah. Colarič je po besedah tožilca tudi vsebinsko pravilno odgovarjal na vprašanja, kar da dokazuje, da jih je slišal in tudi razumel. Kot dokaz podaja tudi posnetek krajšega intervjuja z njim za eno od komercialnih televizij.
Je pa na sodišče danes prišla Abramova mama Tinka Huskić Colarič, ki jo obtožnica bremeni goljufije (zagrožena kazen je do osem let zapora). Krivde ni priznala, ker da očitanega kaznivega dejanja ni storila.
Za njo je na sodišče prišel Abramov, ki krivde za očitano kaznivo dejanje goljufije prav tako ni priznal. Njegova obramba je sicer predlagala izločitev nekaterih dokazov, med drugim zapisnikov zaslišanj očeta in mame Adlešičeve iz preiskave, ker naj ju ne bi opozorili, da nista dolžna pričati proti hčerinemu partnerju Abramovu. Tožilstvu predlogu, o katerem mora sodišče še odločiti, nasprotuje.
Julija Adlešič, ki jo obtožnica prav tako bremeni goljufije, se danes o krivdi še ni mogla izreči, saj je bil narok tik pred tem prekinjen. Njen odvetnik Boris Grobelnik je namreč opozoril, da v sodnem spisu ni pooblastila, da lahko zadevo na sodišču vodi Kičin, ki je okrajni tožilec. Slednji lahko namreč zadeve pred okrožnim sodiščem vodijo le, če imajo za to posebno pooblastilo nadrejenih, tega pooblastila v spisu ni, je opozoril. Sodnica je zato narok prekinila. Nadaljevali naj bi ga v ponedeljek, do takrat pa mora tožilstvo predložiti vse potrebne dokumente.
Tožilec Kičin je v zvezi s tem po naroku novinarjem povedal, da je bilo pooblastilo izdano in deponirano na sodišču, zdaj pa ga bodo predložili še sami sodnici.
Marca letos je namreč odjeknila zgodba, da naj bi si Adlešičeva januarja odrezala levo roko. Po mnenju tožilstva je to naredila, da bi od zavarovalnic prejela visoko odškodnino, pri tem pa naj bi sodelovali tudi ostali obtoženi.
Adlešičevo naj bi namreč življenjsko in nezgodno zavarovali pri petih zavarovalnicah. Če bi postala huda invalidka, bi ji po pisanju medijev skupno pripadalo kar 1.217.950 evrov odškodnine.
Foto: Primož Lavre - Tinka Huskić Colarič
Foto: Primož Lavre - Julija Adlešič
Foto: Primož Lavre - Sebastien Abramov
sodišče, zavarovalnica, julija-adlešič, sebastien-abramov, tinka-huskić-colarič, gorazd-colarič
Srhljivka: Iz zapora izpuščeni Maročan v Ljubljani posilil dve študentki; žrtvi na Metelkovi je grozil z nožem
Šarec napovedal ukrepe, ki bi omogočili pregon t. i. vard
Jelinčič besnel na srbski televiziji: Hrvati so »sunili« Jadransko morje, Istra in otoki bi morali biti slovenski, Madžari pa bi lahko zahtevali Reko
» 11:40 Drava bo še naraščala, še vedno velja opozorilo za nevarnost poplav
» 11:37 Koprskega birokrata pijanega dobili za volanom, zdaj ga tepe še posnetek plesa na mizi s steklenico v roki (VIDEO)
» 09:46 Korupcijska afera odnesla prvega finančnika Vatikana